
Okresný súd Vranov nad Topľou 6Pc/9/2026 8826200770 28. 05. 2026 JUDr. Iveta Mihóková ECLI:SK:OSVT:2026:8826200770.1
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Ivetou Mihókovou v právnej veci manželky (navrhovateľky): A. B., nar. XX.XX.XXXX, trvale bytom C. XXX/X, D., proti manželovi, ktorý návrh nepodal: E. F. B., nar. XX.XX.XXXX, trvale bytom G. XXX/XX, H., o rozvod manželstva, takto rozhodol: I. Súd manželstvo účastníkov konania, A. B., I. A., nar. XX.XX.XXXX a E. F. B., nar. XX.XX.XXXX, uzavreté XX.XX.XXXX, ktoré je zapísané v Knihe manželstiev E. J. E. K., vo zv. 10, ročník 2023, na strane 83, pod poradovým číslom 21, r o z v á d z a. II. Žiaden z účastníkov n e m á nárok na náhradu trov konania. odôvodnenie: 1. Manželka (navrhovateľka) sa návrhom doručeným tunajšiemu súdu dňa 28.04.2026 domáhala rozvodu jej manželstva. Vo svojom návrhu uviedla, že manželstvo nebolo postavené na dostatočne pevných základoch, aby vydržalo všetky ťažkosti. Nebola medzi nimi dostatočná dôvera, takisto chýbal pocit stability, rešpekt, porozumenie, emocionálna podpora, absentovala komunikácia o problémoch vo vzťahu. Navzájom sa odcudzili a manžel odišiel zo spoločnej domácnosti. 2. Manžel s rozvodom manželstva súhlasil. 3. V zmysle ust. § 221 písm. a) zákona č. 160/2015 Z.z. Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomností všetkých strán, alebo ich zástupcov, ktorí sa vzdajú odvolania. 4. V danom prípade sa obaja manželia zúčastnili pojednávania vo veci a po vyhlásení rozsudku sa vzdali práva odvolania proti všetkým jeho výrokom. Berúc do úvahy uvedené skutočnosti, písomné vyhotovenie rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. U p o z o r n e n i e : Podľa § 27 ods. 1 Zákona o rodine č. 36/2005 Z. z. manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.
Podľa § 27 ods. 2 Zákona o rodine č. 36/2005 Z. z. manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

